Ye d'arredol de 10 cm de longaria, con una coda curta, y se troban en habitats d'hierba humida, como selvas, almarchals u en as marguinas d'os ríos. Encara que fan cados una mica fundos, per un regular construyen niedos sobre lo solero. Son una important fuent de virolla pa os bobons y qualques atros depredadors, y la grandaria d'a suya población tiende a aumentar y disminuyir ciclicament. As ratetas de prato se reproducen prolificament, sobretot de verano, pero a ormino mientres tot l'anyo, mesmo baixo a nieu. As fembras producen dica siet cadillada per anyo, cadaguna con un promeyo de quatro a seis crietas que s'esbezan dimpués d'uns catorce días.